[pic] | EUROOPAN KOMISSIO |

Bryssel 31.3.2011

KOM(2011) 161 lopullinen

2011/0068 (NLE)

Ehdotus

NEUVOSTON PÄÄTÖS

Euroopan unionin puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen

(komission esittämä)

PERUSTELUT

EHDOTUKSEN TAUSTA

Yhteisö teki elintarvikeapua koskevan vuoden 1999 yleissopimuksen neuvoston päätöksellä 2000/421/EY. Sen voimassaoloa jatkettiin 30. kesäkuuta 2011 saakka elintarvikeapukomitean 102. istunnossaan 4. kesäkuuta 2010 tekemällä päätöksellä.

Elintarvikeapua koskeva vuoden 1999 yleissopimus ja viljojen kauppaa koskeva vuoden 1995 yleissopimus riippuvat toisistaan siten, että elintarvikeapua koskevan sopimuksen voimassaoloa voidaan jatkaa ainoastaan, jos viljojen kauppaa koskeva sopimus on voimassa samaan aikaan. Elintarvikeapua koskeva yleissopimus otettiin alun perin käyttöön 1960-luvulla. Tavoitteena oli perustaa väline, jonka kautta maataloustuotteiden ylituotantoa voitiin siirtää koordinoidusti ja hyväksyttävästi teollistuneista maista apua tarvitseviin kehitysmaihin.

Koska nykyisen elintarvikeapua koskevan yleissopimuksen voimassaolo päättyy kesäkuussa 2011, kysymys sen voimassaolon jatkamisesta otetaan virallisesti esille elintarvikeapukomitean kokouksessa kesäkuussa 2011. Elintarvikeapukomitean jäsenet sopivat komitean 103. istunnossa 14. joulukuuta 2010 käsittelevänsä vuoden 1999 sopimuksen voimassaolon jatkamista lähempänä nykyisen voimassaoloajan päättymispäivää (joka on 30. kesäkuuta 2011). Eräät sopimuspuolet (Australia, Kanada, Sveitsi, Japani ja Yhdysvallat) ilmaisivat samana päivänä pidetyssä epävirallisessa kokouksessa suhtautuvansa lähtökohtaisesti myönteisesti vuoden 1999 sopimuksen voimassaolon jatkamiseen vielä vuodella eli 30. kesäkuuta 2012 saakka. EU kuitenkin esitti neuvoston humanitaarisen avun ja elintarvikeavun työryhmän (COHAFA) esittämän lausunnon: ” EU pyrkii siihen, että päätös elintarvikeapua koskevan yleissopimuksen tulevaisuudesta saadaan aikaan kesäkuussa 2011 ja valmistelut voivat alkaa jo nyt ilman, että tämä vaikuttaa kesäkuussa 2011 esitettävään viralliseen kantaan. ”

Elintarvikeapukomitean jäsenet sopivat komitean 103. istunnossa 14. joulukuuta 2010 aloittavansa viralliset neuvottelut. Prosessi aloitettiin heti esittämällä ensimmäinen luonnos uudesta sopimuksesta pohjaksi Lontoossa 28. päivästä helmikuuta 2. päivään maaliskuuta 2011 järjestettävää ensimmäistä neuvottelukierrosta varten. Lähikuukausina käydään tiiviitä neuvotteluja, joiden tavoitteena on päästä yhteisymmärrykseen uudesta sopimuksesta, jossa keskityttäisiin kartoitettuihin tarpeisiin perustuvan, soveltuvan ja tuloksellisen elintarvikeavun toimittamiseen haavoittuville väestöryhmille. Neuvosto antoi 17. marraskuuta 2010 neuvotteluohjeet, joissa komissio valtuutettiin neuvottelemaan uusi elintarvikeapua koskeva yleissopimus EU:n ja sen jäsenvaltioiden puolesta (asiakirja 14907/10).

EU toisti elintarvikeapukomitean epävirallisessa kokouksessa 14. joulukuuta 2010 kunnianhimoisen kantansa neuvotteluaikatauluun. Neuvottelut olisi hyvä saada päätökseen kesäkuuhun 2011 mennessä, jotta sopimuspuolet olisivat yksimielisiä uuden yleissopimuksen tekstistä ennen elintarvikeapukomitean virallista istuntoa.

Elintarvikeapukomitean jäsenten joulukuusta 2009 joulukuuhun 2010 käymissä epävirallisissa keskusteluissa yleissopimuksen jatkosta onkin jo saavutettu yksimielisyys pääkohdista, joita virallisissa neuvotteluissa käsitellään. Tämän vuoksi EU:n olisi aiheellista varmistaa, että neuvottelut käydään tehokkaasti ja niiden tuloksena saadaan aikaan teksti uutta yleissopimusta varten kesäkuuhun 2011 mennessä.

EU:n on muotoiltava kesäkuussa 2011 pidettävää elintarvikeapukomitean istuntoa varten yhteinen kanta kahta mahdollista tilannetta varten.

1. Jos yleissopimusta koskevat neuvottelut ovat loppusuoralla (eli keskustelut on saatettu kokonaan tai lähes päätökseen) ennen elintarvikeapukomitean kesäkuun 2011 istuntoa: asianmukaisin toimintatapa on jatkaa yleissopimuksen voimassaoloa vielä yhdellä vuodella, jotta nykyisen yleissopimuksen voimassaolon ja uuden yleissopimuksen voimaantulon väliin ei jää tyhjiötä; tai

2. jos yleissopimusta koskevat neuvottelut eivät ole loppusuoralla ennen elintarvikeapukomitean kesäkuun 2011 istuntoa: nykyistä yleissopimusta ei ole syytä jatkaa vuodella; komission olisi virallisesti vastustettava EU:n ja sen jäsenvaltioiden puolesta yksimielisyyden syntymistä elintarvikeapukomiteassa siitä, että yleissopimusta jatketaan.

Euroopan komissio ja EU:n jäsenvaltiot arvioivat neuvoston humanitaarisen avun ja elintarvikeavun työryhmässä (COHAFA) ennen elintarvikeapukomitean kesäkuun 2011 istuntoa, ovatko neuvottelut loppusuoralla. Jos yleissopimusta ei jatkettaisi, sen voimassaolo päättyisi eikä vähimmäissitoumuksia tarvitsisi enää noudattaa. Tällaiseen tilanteeseen suhtautuisivat kuitenkin todennäköisesti kielteisesti avunsaajavaltiot, jotka saattavat olla sitä mieltä, että elintarvikeavun toimitusten ennustettavuus heikkenee, sekä muut sopimuspuolet, jotka suosivat perinteistä lähestymistapaa eli elintarvikkeiden jakelua helpottavaa järjestelyä.

Elintarvikeapua koskevan yleissopimuksen mukaan Euroopan unioni ja sen jäsenvaltiot ovat sitoutuneet toimittamaan joka vuosi vähimmäismäärän elintarvikeapua, joka on ilmaistu sekä vehnäekvivalenttina että arvona. Nykyinen EU:n ja jäsenvaltioiden sitoumus on 1 320 000 tonnia vehnäekvivalenttina sekä 130 miljoonaa euroa (johon sisältyy kuljetus sekä muut toimintakulut). Vehnäekvivalenttisitoumuksesta (1 320 000 tonnia) Euroopan komission käsittelemä osuus on EU:n sisäisen sopimuksen mukaan 990 000 tonnia.

- Voimassa olevat aiemmat säädökset

Neuvoston päätös 2000/421/EY

Neuvoston päätös 2006/906/EY

Neuvoston päätös 2007/317/EY

Neuvoston päätös 2009/393/EY

Neuvoston päätös 2010/316/EY

- Johdonmukaisuus suhteessa unionin muuhun politiikkaan ja muihin tavoitteisiin

Yleissopimuksen XXV artiklan b alakohdan mukaan voimassaolon edelleen jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman ajan. Viljojen kauppaa koskeva vuoden 1995 yleissopimus on voimassa 30. kesäkuuta 2011 saakka, ja komissio on ehdottanut (KOM/2011/4), että EU ottaisi myönteisen kannan tämän sopimuksen voimassaolon jatkamiseen.

KUULEMISET JA VAIKUTUSTEN ARVIOINTI

Jäsenvaltiot ilmaisivat neuvoston humanitaarisen avun ja elintarvikeavun työryhmän (COHAFA) kokouksessa 9. joulukuuta 2010 elintarvikeapua koskevan vuoden 1999 yleissopimuksen jatkamisesta kantanaan seuraavaa: ”EU pyrkii siihen, että päätös elintarvikeapua koskevan yleissopimuksen tulevaisuudesta saadaan aikaan kesäkuussa 2011 ja valmistelut voivat alkaa jo nyt ilman, että tämä vaikuttaa kesäkuussa 2011 esitettävään viralliseen kantaan.”

Asiantuntijatiedon käyttö

Ulkopuolisten asiantuntijoiden käyttö ei ollut tarpeen.

- Vaikutusten arviointi

Ei sovelleta.

EHDOTUKSEEN LIITTYVÄT OIKEUDELLISET NÄKÖKOHDAT

- Oikeusperusta

Euroopan unionin toiminnasta tehdyn sopimuksen 218 artiklan 9 kohta.

- Toissijaisuusperiaate

Ehdotus kuuluu yhteisön jaettuun toimivaltaan.

- Suhteellisuusperiaate

Ehdotus on suhteellisuusperiaatteen mukainen.

- Sääntelytavan valinta

Ehdotettu sääntelytapa: neuvoston päätös

Muut sääntelytavat eivät soveltuisi seuraavasta syystä: Euroopan unionin toiminnasta tehdyn sopimuksen 218 artiklan 9 kohdan nojalla tämä on ainoa keino ilmaista Euroopan unionin kanta elintarvikeapukomiteassa.

TALOUSARVIOVAIKUTUKSET

Elintarvikeapua koskevan yleissopimuksen voimassaoloa on mahdollista jatkaa ainoastaan, jos viljojen kauppaa koskeva vuoden 1995 yleissopimus on voimassa samana aikana. Rahoitusosuus kansainvälisen viljasopimuksen hallinnolliseen talousarvioon kattaa myös elintarvikeapua koskevan vuoden 1999 yleissopimuksen eli yleissopimuksen jatkamisella ei ole ylimääräistä talousarviovaikutusta. Osuus kuuluu EU:n talousarvion alamomenttiin 05 06 01 (Kansainväliset maataloussopimukset). Osuuden arvioidut kustannukset on vahvistettu rahoitusselvityksessä, joka on liitetty komission 18. tammikuuta 2011 tekemään ehdotukseen neuvoston päätökseksi unionin puolesta kansainvälisessä viljaneuvostossa omaksuttavasta kannasta viljojen kauppaa koskevan vuoden 1995 yleissopimuksen voimassaolon jatkamiseen (KOM/2011/4).

Elintarvikeapua koskevan vuoden 1999 yleissopimuksen voimassaolon jatkaminen tarkoittaisi sitä, että yleissopimuksen III artiklan e alakohdan mukaisia Euroopan unionin vuotuisia elintarvikeavun toimittamissitoumuksia jatketaan vielä vuodella. Euroopan komissio on ottanut vastuulleen osan EU:n ja sen jäsenvaltioiden sitoumuksista, jotka johtuvat elintarvikeapua koskevasta yleissopimuksesta. Jäsenvaltioiden kanssa laaditaan yhteinen ilmoitus, jossa ei ilmoiteta erillisiä toimia. Yleissopimuksen VI artikla mahdollistaa siirrot vuodesta toiseen, mikäli sitoumukset on ylitetty, mutta tätä mahdollisuutta ei ole koskaan käytetty.

On kuitenkin huomattava, että kolmena peräkkäisenä ilmoitusvuonna, eli 2007/08, 2008/09 ja 2009/10, Euroopan unioni ei ole kyennyt täyttämään määrää koskevia sitoumuksiaan.

PÄÄTELMÄT

Euroopan komissio ehdottaa edellä esitetyn perusteella, että neuvosto vahvistaa Euroopan unionin ja sen jäsenvaltioiden puolesta seuraavan kannan ja antaa komissiolle valtuudet joko:

3. äänestää Euroopan unionin ja sen jäsenvaltioiden nimissä elintarvikeapua koskevan vuoden 1999 yleissopimuksen XXV artiklan b alakohdan mukaisesti yleissopimuksen voimassaolon jatkamisen puolesta siten, että se on voimassa vielä vuoden eli 30. päivään kesäkuuta 2012 saakka, jos uutta yleissopimusta koskevat neuvottelut ovat loppusuoralla (eli keskustelut on saatettu kokonaan tai lähes päätökseen) ennen elintarvikeapukomitean kesäkuun 2011 istuntoa ja viljojen kauppaa koskeva vuoden 1995 yleissopimus on edelleen voimassa saman ajan, tai

4. vastustaa elintarvikeapukomitean menettelysääntöjen 13. säännön mukaisesti yksimielisyyden syntymistä elintarvikeapukomiteassa siitä, että yleissopimusta jatketaan, jos uutta yleissopimusta koskevat neuvottelut eivät ole loppusuoralla ennen elintarvikeapukomitean kesäkuun 2011 istuntoa.

2011/0068 (NLE)

Ehdotus

NEUVOSTON PÄÄTÖS

Euroopan unionin puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen 218 artiklan 9 kohdan,

ottaa huomioon komission ehdotuksen,

sekä katsoo seuraavaa:

5. Euroopan yhteisö teki elintarvikeapua koskevan vuoden 1999 yleissopimuksen neuvoston päätöksellä 2000/421/EY[1], ja sen voimassaoloa on jatkettu useilla elintarvikeapukomitean päätöksillä.

6. Koska nykyisen elintarvikeapua koskevan yleissopimuksen voimassaolo päättyy 30 päivänä kesäkuuta 2011, sen uusimista koskeva kysymys otetaan virallisesti esille elintarvikeapukomitean istunnossa kesäkuussa 2011.

7. Elintarvikeapua koskevan yleissopimuksen XXV artiklan b alakohdan mukaan voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman ajan. Viljojen kauppaa koskeva vuoden 1995 yleissopimus on voimassa 30 päivään kesäkuuta 2011, ja komissio ehdottaa neuvostolle päätöstä unionin puolesta kansainvälisessä viljaneuvostossa omaksuttavasta kannasta sen voimassaolon jatkamiseen[2]. Kansainvälinen viljaneuvosto päättää sen voimassaolon jatkamisesta 6 päivänä kesäkuuta 2011.

8. Elintarvikeapukomitean jäsenet sopivat komitean 103. istunnossa 14 päivänä joulukuuta 2010 käsittelevänsä elintarvikeapua koskevan yleissopimuksen voimassaolon jatkamista lähempänä nykyisen voimassaoloajan päättymispäivää (joka on 30 päivä kesäkuuta 2011), ja Euroopan unioni omaksui kannan, jonka mukaan ” Euroopan unioni pyrkii siihen, että päätös elintarvikeapua koskevan yleissopimuksen tulevaisuudesta saadaan aikaan kesäkuussa 2011 ja valmistelut voivat alkaa jo nyt ilman, että tämä vaikuttaa kesäkuussa 2011 esitettävään viralliseen kantaan. ”

9. Elintarvikeapukomitean jäsenet sopivat komitean 103. istunnossa 14 päivänä joulukuuta 2010 aloittavansa viralliset neuvottelut elintarvikeapua koskevan vuoden 1999 yleissopimuksen uusimisesta neuvottelukokousten sarjalla.

10. Euroopan unionin tavoite on, että elintarvikeapukomitean jäsenet saattavat neuvottelut elintarvikeapua koskevasta yleissopimuksesta päätökseen ja saavuttavat yksimielisyyden uudesta yleissopimuksen tekstistä ennen elintarvikeapukomitean kesäkuun 2011 istuntoa.

11. Euroopan unionin on valmisteltava yhteinen kanta Lontoossa kesäkuussa 2011 pidettävää elintarvikeapukomitean istuntoa varten kahdesta mahdollisesta tilanteesta:

12. Jos elintarvikeapua koskevasta yleissopimuksesta käytävät neuvottelut ovat loppusuoralla ennen elintarvikeapukomitean kesäkuun 2011 istuntoa, asianmukaisin toimintatapa on jatkaa elintarvikeapua koskevan yleissopimuksen voimassaoloa vielä yhdellä vuodella, jotta nykyisen yleissopimuksen voimassaolon ja uuden yleissopimuksen voimaantulon väliin ei jää tyhjiötä; tai

13. jos elintarvikeapua koskevasta yleissopimuksesta käytävät neuvottelut eivät ole loppusuoralla ennen elintarvikeapukomitean kesäkuun 2011 istuntoa, yleissopimusta ei ole syytä jatkaa enää yhdellä vuodella vaan Euroopan komission olisi virallisesti vastustettava Euroopan unionin ja sen jäsenvaltioiden puolesta yleissopimuksen menettelysääntöjen 13. säännön mukaisesti yksimielisyyden syntymistä elintarvikeapukomiteassa siitä, että yleissopimusta jatketaan.

14. Euroopan unioni arvioi neuvoston humanitaarisen avun ja elintarvikeavun työryhmässä (COHAFA) ennen elintarvikeapukomitean kesäkuun 2011 istuntoa, ovatko neuvottelut elintarvikeapua koskevasta yleissopimuksesta loppusuoralla.

15. Euroopan komissio, joka edustaa Euroopan unionia elintarvikeapukomiteassa, olisi sen vuoksi valtuutettava neuvoston päätöksellä joko kannattamaan yleissopimuksen voimassaolon jatkamista yhdellä vuodella eli 30 päivään kesäkuuta 2012 tai vastustamaan yleissopimuksen jatkamista koskevan yksimielisyyden syntymistä elintarvikeapukomiteassa;

ON HYVÄKSYNYT TÄMÄN PÄÄTÖKSEN:

1 artikla

Elintarvikeapukomiteassa vahvistettava Euroopan unionin kanta on jompikumpi seuraavista:

16. äänestetään sen puolesta, että elintarvikeapua koskevan yleissopimuksen voimassaoloa jatketaan vielä yhdellä vuodella eli 30 päivään kesäkuuta 2012, jos uuden elintarvikeapua koskevan yleissopimuksen neuvottelut ovat loppusuoralla ennen elintarvikeapukomitean istuntoa kesäkuussa 2011 ja jos viljojen kauppaa koskeva vuoden 1995 yleissopimus on edelleen voimassa saman ajan; tai

17. vastustetaan elintarvikeapukomitean menettelysääntöjen 13. säännön mukaisesti yksimielisyyden syntymistä elintarvikeapukomiteassa siitä, että yleissopimusta jatketaan, jos uutta yleissopimusta koskevat neuvottelut eivät ole loppusuoralla ennen elintarvikeapukomitean kesäkuun 2011 istuntoa.

2 artikla

Komissio valtuutetaan ilmaisemaan tämä kanta elintarvikeapukomiteassa.

Tehty Brysselissä

Neuvoston puolesta

Puheenjohtaja

[1] EYVL L 163, 4.7.2000, s. 37.

[2] KOM(2011) 4 lopullinen.